title: 2003 m. rugsėjo 11 d. Komisijos Sprendimas nutraukiantis antidempingo procedūrą, susijusią su vienkartinių dujinių kišeninių žiebtuvėlių, kurių kilmės šalys yra Kinijos Liaudies Respublika, Indonezija, Malaizija ir Vietnamas, importu, ir tarpinę antidempingo muito, taikomo pakartotinai neužpildomų dujinių kišeninių žiebtuvėlių su akmenukais ir tam tikrų pakartotinai užpildomų kišeninių žiebtuvėlių su akmenukais, kurių kilmės šalis yra Kinijos Liaudies Respublika arba kurie siunčiami iš Taivano ar yra jo kilmės, importui, peržiūrą

text:
Svarbus teisinis pranešimas

|

32003D0645

Oficialusis leidinys L 228 , 12/09/2003 p. 0035 - 0037

		Komisijos Sprendimas2003 m. rugsėjo 11 d.nutraukiantis antidempingo procedūrą, susijusią su vienkartinių dujinių kišeninių žiebtuvėlių, kurių kilmės šalys yra Kinijos Liaudies Respublika, Indonezija, Malaizija ir Vietnamas, importu, ir tarpinę antidempingo muito, taikomo pakartotinai neužpildomų dujinių kišeninių žiebtuvėlių su akmenukais ir tam tikrų pakartotinai užpildomų kišeninių žiebtuvėlių su akmenukais, kurių kilmės šalis yra Kinijos Liaudies Respublika arba kurie siunčiami iš Taivano ar yra jo kilmės, importui, peržiūrą(2003/645/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių [1] su paskutiniais pakeitimais, padarytais Reglamentu (EB) Nr. 1972/2002 [2], ypač į jo 9 straipsnį ir 11 straipsnio 3 dalį,pasikonsultavusi su Patariamuoju komitetu,kadangi:A. PROCEDŪRA(1) 1991 m. Taryba Reglamentu (EEB) Nr. 3433/91 [3] nustatė galutinį antidempingo muitą pakartotinai neužpildomų dujinių kišeninių žiebtuvėlių su akmenukais importui, kurio kilmės šalis, inter alia, yra Kinijos Liaudies Respublika.(2) Reglamentu (EB) Nr. 192/1999 [4] Taryba, atsižvelgdama į tyrimą pagal Tarybos reglamento (EB) Nr. 384/96 (pagrindinis reglamentas) 13 straipsnį, praplėtė pirmiau minėtą antidempingo priemonę: a) pakartotinai neužpildomų dujinių kišeninių žiebtuvėlių su akmenukais, siunčiamų iš Taivano ar jo kilmės, importui; ir b) tam tikrų pakartotinai užpildomų žiebtuvėlių, kurių kilmės šalis yra Kinijos Liaudies Respublika arba kurie yra siunčiami iš Taivano ar jo kilmės, importui.(3) 2001 m. Taryba Reglamentu (EB) Nr. 1824/2001 [5] nustatė muitą pakartotinai užpildomiems dujiniams kišeniniams žiebtuvėliams su akmenukais, klasifikuojamiems KN kodu 96131000 (TARIC kodas 96131000*19) ir kurių kilmės šalis yra Kinijos Liaudies Respublika, ir paliko galioti antidempingo muitus, Reglamentu (EB) Nr. 192/1999 praplėstus tam tikrų pakartotinai užpildomų kišeninių žiebtuvėlių su akmenukais, kurių kilmės šalis yra Kinijos Liaudies Respublika arba kurie yra siunčiami iš Taivano ar jo kilmės, ir kurie klasifikuojami KN kodu ex96132090 (TARIC kodai 96132090*21 ir 96132090*29), importui ir pakartotinai neužpildomų žiebtuvėlių, siunčiamų iš Taivano ir kurie klasifikuojami KN kodu 96131000 (TARIC kodas 96131000*19), arba Taivano kilmės ir kurie klasifikuojami KN kodu 96131000 (TARIC kodas 96131000*19), importui. Šie muitai buvo nustatyti atsižvelgiant į peržiūrą dėl priemonių pratęsimo, pagal pagrindinio reglamento 11 straipsnio 2 dalį, susijusią su galutinėmis antidempingo priemonėmis, įvestomis Reglamentu (EEB) Nr. 3433/91 ir praplėstomis Reglamentu (EB) Nr. 192/1999.(4) 2002 m. gegužės 14 d. Komisija gavo skundą dėl žalingo dempingo, kurį tariamai sukėlė Kinijos Liaudies Respublikos, Indonezijos, Malaizijos ir Vietnamo kilmės vienkartinių dujinių kišeninių žiebtuvėlių, su akmenėliais ar pjezo, turinčių arba ne užpildymo vožtuvą, importas (vienkartiniai žiebtuvėliai).(5) Skundą, remdamasi pagrindinio reglamento 4 straipsnio 1 dalimi ir 5 straipsnio 4 dalimi, Bendrijos gamintojų, gaminančių 90 % bendros vienkartinių žiebtuvėlių produkcijos Bendrijoje, vardu pateikė Žiebtuvėlių gamintojų Europos federacija (EFLM).(6) Skunde buvo pateikta patikimų dempingo ir jo sukeliamos materialinės žalos įrodymų, kurie buvo laikomi pakankamais antidempingo procedūrai pradėti pagal pagrindinio reglamento 5 straipsnį.(7) Dėl galiojančių antidempingo priemonių, taikomų pakartotinai neužpildomiems žiebtuvėliams su akmenukais ir tam tikriems pakartotinai užpildomiems žiebtuvėliams, kurių kilmės šalis yra Kinijos Liaudies Respublika arba kurie yra siunčiami iš Taivano ar jo kilmės, Komisija manė, kad jei, remiantis pagrindinio reglamento 5 straipsniu, būtų nuspręsta, jog Kinijos Liaudies Respublikos kilmės vienkartiniams žiebtuvėliams turi būti įvestos priemonės, tolesnis priemonių, įvestų Reglamentu (EB) Nr. 1824/2001, taikymas būtų netikslingas, ir Reglamentas (EB) Nr. 1824/2001 turėtų būti atitinkamai pakeistas arba panaikintas. Iš tikrųjų, jei tyrimas būtų oficialiai užbaigtas, viena iš pasekmių galėtų būti priemonių įvedimas visiems vienkartiniams dujiniams kišeniniams žiebtuvėliams, t. y. pakartotinai užpildomiems ar neužpildomiems, pjezo ar su akmenukais, kurių kilmės valstybių atžvilgiu pradėtas šis tyrimas. Kita vertus, priemonės Kinijos Liaudies Respublikos kilmės pakartotinai užpildomiems ar neužpildomiems žiebtuvėliams su akmenukais jau buvo taikomos, o tai galėjo sukelti prieštarą tarp šių priemonių ir naujų. Šio konflikto būtų buvę galima išvengti iš dalies pakeičiant arba panaikinant galiojančias priemones. Todėl buvo nuspręsta, kad pagal pagrindinio reglamento 11 straipsnio 3 dalį Reglamento (EB) Nr. 1824/2001 atžvilgiu turėtų būti pradėta peržiūra (tar pinė peržiūra), kad būtų galima padaryti visus būtinus pataisymus ar panaikinti, remiantis pagal pagrindinio reglamento 5 straipsnį atliekamu tyrimu, susijusiu su visais vienkartiniais žiebtuvėliais, kurių kilmės šalys yra Kinijos Liaudies Respublika, Indonezija, Malaizija ir Vietnamas.(8) Todėl Komisija, pasikonsultavusi su Patariamuoju komitetu, Europos Bendrijų oficialiajame leidinyje išspausdintu pranešimu [6] tuo pat metu pradėjo antidempingo procedūrą dėl į Bendriją importuojamų vienkartinių kišeninių žiebtuvėlių, kurių kilmės šalys yra Kinijos Liaudies Respublika, Indonezija, Malaizija ir Vietnamas, ir tarpinę peržiūrą Reglamento (EB) Nr. 1824/2001 atžvilgiu. Atsižvelgiant į tai, kas pasakyta pirmiau, šios tarpinės peržiūros inicijavimas buvo išimtinai pagalbinio pobūdžio.(9) Apie tai Komisija oficialiai pranešė žinomiems susijusiems eksportuojantiems gamintojams ir importuotojams, eksportuojančios valstybės atstovams, atstovaujantiems naudotojams ir skundą pateikusiems Bendrijos gamintojams. Suinteresuotoms šalims buvo suteikta galimybė per tokį laikotarpį, koks yra nustatytas pranešime apie inicijavimą, pareikšti savo nuomonę raštu ir paprašyti, jog būtų išklausytos.B. SKUNDO ATSIĖMIMAS IR PROCEDŪROS NUTRAUKIMAS(10) 2003 m. liepos 14 d. laišku Komisijai EFLM oficialiai atsiėmė skundą.(11) Pagal pagrindinio reglamento 9 straipsnio 1 dalį, procedūra gali būti nutraukiama, kai atsiimamas skundas, nebent procedūros nutraukimas prieštarauja Bendrijos interesams.(12) Komisija nusprendė, kad šis procedūra turėtų būti nutraukta, kadangi tyrimo metu nebuvo nustatyta jokių aplinkybių, įrodančių, jog šis nutraukimas prieštaraus Bendrijos interesams. Suinteresuotosios šalys buvo atitinkamai informuotos ir joms buvo suteikta galimybė pateikti savo pastabas.(13) Vienas eksportuojantis gamintojas iš Kinijos teigė, kad Komisija, nepaisydama skundo atsiėmimo, turėtų tęsti tyrimą ir paskelbti susijusius duomenis, ypač dėl dempingo. Šia prasme, susijęs eksportuojantis gamintojas teigė, kad jis būtų suinteresuotas tęsti tyrimą, kadangi procedūros metu bendradarbiavo ir stengėsi įrodyti, jog nėra dempingo, susijusio su jo eksportu.(14) Tas pats eksportuojantis gamintojas dar teigė, kad ateityje reikėtų vengti inicijuoti antidempingo procedūras. Jis tvirtino, kad skundo atsiėmimas parodė, jog šį tyrimą lėmęs skundas buvo nepagrįstas. Todėl šis eksportuojantis gamintojas padarė išvadą, kad jei būtų nustatyta, jog nėra dempingo, apie tai turėtų būti atitinkamai paskelbta. Tai neleistų artimiausiu metu Bendrijos pramonei paduoti naują skundą.(15) Šie teiginiai turėjo būti atmesti. Pagal pagrindinio reglamento 5 straipsnio 1 dalį antidempingo tyrimas pradedamas kiekvienu atveju, kai Komisija gauna skundą, kuriame pateikiama pakankamai patikimų žalingo dempingo įrodymų. Šioje byloje buvo nustatyta, kad Bendrijos pramonės paduotame skunde buvo pakankamai patikimų įrodymų, todėl šios procedūros inicijavimas buvo visiškai pateisinamas. Pagal pagrindinio reglamento 9 straipsnio 1 dalį, procedūra gali būti nutraukiama tuo atveju, kai atsiimamas skundas, nebent procedūros nutraukimas prieštarautų Bendrijos interesams. Tačiau, kaip jau minėta 12 konstatuojamojoje dalyje, nebuvo jokių įrodymų ar informacijos, kad procedūros nutraukimas prieštarautų Bendrijos interesams. Tiriant Bendrijos interesus, ir pagal pagrindinio reglamento 21 straipsnį, į eksportuojančio gamintojo interesus neatsižvelgiama. Šiame kontekste pažymėtina, kad iš pagrindinio reglamento 21 straipsnyje minėtų šalių, tokių kaip naudotojai, importuotojai ar pirkėjai, nebuvo gauta pastabų, rodančių, jog šis nutraukimas prieštarautų Bendrijos interesams. Todėl buvo padaryta išvada, kad nėra jokių priežasčių tęsti tyrimą, ir dėl to procedūra turėtų būti nutraukta be oficialių sprendimų, susijusių su dempingo ir žalos buvimu ar nebuvimu bei kitais tyrimo aspektais.(16) Tas pats eksportuojantis gamintojas teigė, kad galiojančios antidempingo priemonės, taikomos pakartotinai neužpildomiems žiebtuvėliams su akmenukais ir tam tikriems pakartotinai užpildomiems žiebtuvėliams, kurių kilmės šalis yra Kinijos Liaudies Respublika arba kurie yra siunčiami iš Taivano ar jo kilmės, nutraukus procedūrą turėtų būti panaikintos. Šiuo atveju, susijęs eksportuojantis gamintojas tvirtino, kad šis tyrimas apima panašų produktą, ir kad dėl to tolesnis galutinių priemonių taikymas pakartotinai neužpildomiems žiebtuvėliams su akmenukais ir tam tikriems pakartotinai užpildomiems žiebtuvėliams, kurių kilmės šalis yra Kinijos Liaudies Respublika arba kurie yra siunčiami iš Taivano ar jo kilmės, pažeis pagrindinio reglamento 1 straipsnio 4 dalies ir 9 straipsnio 5 dalies nuostatas.(17) Pažymėtina, kad nebuvo gauta jokių oficialių išvadų dėl šioje procedūroje tiriamų klausimų, įskaitant nagrinėjamo produkto ir panašaus produkto tyrimą. Įrodymai, kurie buvo pateikti skunde, lėmusiame šią procedūrą, įskaitant informaciją dėl nagrinėjamo ir panašaus produkto, buvo patikimi ir laikomi pakankamais pradiniame etape, tačiau jie negalėjo patenkinti, nei numatyti, jokio galutinio sprendimo.(18) Be to, kaip jau minėta 7 ir 8 konstatuojamosiose dalyse, šiame tyrime, pradėtame pagal pagrindinio reglamento 5 straipsnį, tarpinė peržiūra buvo tik pagalbinio pobūdžio, ir turėtų sudaryti galimybę prireikus, remiantis pagal pagrindinio reglamento 5 straipsnį pradėto tyrimo duomenimis, iš dalies pakeisti ar panaikinti galiojantį antidempingo muitą, taikomą importuojamiems pakartotinai neužpildomiems žiebtuvėliams su akmenukais ir tam tikriems pakartotinai užpildomiems žiebtuvėliams, kurių kilmės šalis yra Kinijos Liaudies Respublika arba kurie yra siunčiami iš Taivano ar jo kilmės. Kaip jau minėta 15 ir 17 konstatuojamosiose dalyse, šiame tyrime nebuvo padaryta jokių oficialių išvadų, kurios pagrįstų dalinį pakeitimą ar panaikinimą Reglamento (EB) Nr. 1824/2001, kuriuo buvo nustatyta, kad Kinijos Liaudies Respublikos kilmės žiebtuvėlių su akmenukais importas dempingo kainomis padarė žalos Bendrijos pramonei. Pagal pagrindinio reglamento 9 straipsnio 4 dalį antidempingo muitas įvedamas, kai galutinai nustatoma, jog yra dempingas ir jo sukelta žala, ir kad dėl Bendrijos interesų būtina įsikišti. Pagal pagrindinio reglamento 11 straipsnio 3 dalį galutinės antidempingo priemonės gali būti iš dalies pakeistos arba panaikintos tik tada, jei dempingo ir žalos aplinkybės smarkiai pakito, ko nebuvo galima patvirtinti šioje procedūroje. Todėl tarpinė peržiūra turėtų būti nutraukta nepakeičiant ar nepanaikinant galiojančių priemonių, taikomų importuojamiems pakartotinai neužpildomiems žiebtuvėliams su akmenukais ir tam tikriems pakartotinai užpildomiems žiebtuvėliams, kurių kilmės šalis yra Kinijos Liaudies Respublika arba kurie yra siunčiami iš Taivano ar jo kilmės.(19) Atsižvelgdama į tai, kas pasakyta pirmiau, Komisija daro išvadą, kad antidempingo procedūra dėl vienkartinių žiebtuvėlių, kurių kilmės šalys yra Kinijos Liaudies Respublika, Indonezija, Malaizija ir Vietnamas, importo į Bendriją turėtų būti nutraukiama neįvedus antidempingo priemonių.(20) Tarpinė peržiūra, turint omenyje 7 ir 8 konstatuojamosiose dalyse paaiškintą jos pagalbinį pobūdį šiame tyrime, pradėtame pagal pagrindinio reglamento 5 straipsnį, turėtų būti nutraukiama nepakeičiant ar nepanaikinant galiojančių priemonių, taikomų importuojamiems pakartotinai neužpildomiems žiebtuvėliams su akmenukais ir tam tikriems pakartotinai užpildomiems žiebtuvėliams, kurių kilmės šalis yra Kinijos Liaudies Respublika arba kurie yra siunčiami iš Taivano ar jo kilmės,NUSPRENDĖ:Vienintelis straipsnis1. Pagal Tarybos reglamento (EB) Nr. 384/96 5 straipsnį pradėta antidempingo procedūra dėl vienkartinių dujinių kišeninių žiebtuvėlių, kurių kilmės šalys yra Kinijos Liaudies Respublika, Indonezija, Malaizija ir Vietnamas, importo yra nutraukiama.2. Tarpinė antidempingo muito, taikomo pakartotinai neužpildomiems žiebtuvėliams su akmenukais ir tam tikriems pakartotinai užpildomiems žiebtuvėliams, kurių kilmės šalis yra Kinijos Liaudies Respublika arba kurie yra siunčiami iš Taivano ar jo kilmės, importui, peržiūra, pradėta pagal Tarybos reglamento (EB) Nr. 384/96 11 straipsnio 3 dalį, nutraukiama nepakeičiant galiojančio antidempingo muito.3. Reglamentu (EB) Nr. 1824/2001 įvesti antidempingo muitai galioja toliau.Priimta Briuselyje, 2003 m. rugsėjo 11 d.Komisijos varduPascal LamyKomisijos narys[1] OL L 56, 1996 3 6, p. 1.[2] OL L 305, 2002 11 7, p. 1.[3] OL L 326, 1991 11 28, p. 1.[4] OL L 22, 1999 1 29, p. 1.[5] OL L 248, 2001 9 18, p. 1.[6] OL C 153, 2002 6 27, p. 3.--------------------------------------------------


title: 2009/943/EB: 2009 m. lapkričio 30 d. Tarybos sprendimas, iš dalies keičiantis Sprendimą 2006/326/EB siekiant nustatyti Europos bendrijos ir Danijos Karalystės susitarimo dėl teisminių ir neteisminių dokumentų civilinėse arba komercinėse bylose įteikimo 5 straipsnio 2 dalies įgyvendinimo procedūrą

text:
16.12.2009

               LT

               Europos Sąjungos oficialusis leidinys

               L 331/26

      TARYBOS SPRENDIMAS

   2009 m. lapkričio 30 d.
   iš dalies keičiantis Sprendimą 2006/326/EB siekiant nustatyti Europos bendrijos ir Danijos Karalystės susitarimo dėl teisminių ir neteisminių dokumentų civilinėse arba komercinėse bylose įteikimo 5 straipsnio 2 dalies įgyvendinimo procedūrą
   (2009/943/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 61 straipsnio c punktą, kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2007 m. lapkričio 13 d. Europos Parlamento ir Tarybos reglamento (EB) Nr. 1393/2007 dėl teisminių ir neteisminių dokumentų civilinėse arba komercinėse bylose įteikimo valstybėse narėse (dokumentų įteikimas) (2) nuostatų taikymo sritis buvo išplėsta pagal Europos bendrijos ir Danijos Karalystės susitarimo dėl teisminių ir neteisminių dokumentų civilinėse arba komercinėse bylose įteikimo (3) (toliau – Susitarimas), sudaryto Tarybos sprendimu 2006/326/EB (4), 3 straipsnio 2 dalį, įtraukiant Daniją.

               (2)

               Susitarimo 5 straipsnio 2 dalyje numatoma, kad Danija nesudarinės tarptautinių susitarimų, galinčių daryti poveikį Reglamento (EB) Nr. 1393/2007 taikymo sričiai arba ją pakeisti, išskyrus atvejus, kai tai bus daroma Bendrijai pritarus ir tinkamai susitarus dėl šio susitarimo santykio su atitinkamu tarptautiniu susitarimu.

               (3)

               Nei Susitarime, nei Sprendime 2006/326/EB nenustatyta, kokiu būdu Bendrija turi pareikšti pritarimą Danijos ketinimui sudaryti atitinkamą tarptautinį susitarimą.

               (4)

               Todėl būtina nustatyti Susitarimo 5 straipsnio 2 dalies įgyvendinimo procedūrą. Tokia procedūra turėtų užtikrinti, kad sprendimus, kuriuose pareiškiamas Bendrijos pritarimas, būtų galima priimti greitai.

               (5)

               Tuo atveju, kai Danija praneša apie savo ketinimą sudaryti tarptautinį susitarimą, Komisija turėtų įvertinti, ar tas susitarimas atitinka Reglamentą (EB) Nr. 1393/2007, įskaitant tam reglamentui poveikį darančius Bendrijos teisės aktus, ir nustatyti visas būtinas taisykles. Kadangi siekiama užtikrinti, kad Reglamento (EB) Nr. 1393/2007 nuostatos visose valstybėse narėse ir Danijoje būtų taikomos vienodai, Komisija turėtų užtikrinti, kad Danija nesudarytų tam tikro tarptautinio susitarimo, jeigu tai galėtų padaryti poveikį sąlygoms, kuriomis pati Bendrija prisijungtų prie atitinkamo susitarimo arba atitinkamai įgaliotų valstybes nares prisijungti prie jo Bendrijos labui. Jeigu Bendrija jau yra atitinkamo tarptautinio susitarimo Šalis, arba jeigu Bendrija įgaliojo valstybes nares tapti jo Šalimis Bendrijos labui, Komisija turėtų atlikti mažiau išsamų įvertinimą siekdama patikrinti, ar Danija siūlo prisijungti prie tarptautinio susitarimo tomis pačiomis sąlygomis kaip ir Bendrija arba atitinkamai Bendrijos įgaliotos valstybės narės.

               (6)

               Sprendimas 2006/326/EB turėtų būti atitinkamai iš dalies pakeistas, kad tokia procedūra būtų nustatyta.

               (7)

               Pagal Protokolo dėl Jungtinės Karalystės ir Airijos pozicijos, pridedamo prie Europos Sąjungos sutarties ir Europos bendrijos steigimo sutarties, 3 straipsnį Jungtinė Karalystė ir Airija dalyvauja priimant ir taikant šį sprendimą.

               (8)

               Pagal Protokolo dėl Danijos pozicijos, pridedamo prie Europos Sąjungos sutarties ir Europos bendrijos steigimo sutarties, 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikytinas,

         NUSPRENDĖ:
   Vienintelis straipsnis
   Sprendime 2006/326/EB įterpiami šie straipsniai:

      „1a straipsnis
      1.   Taikant susitarimo 5 straipsnio 2 dalį Komisija, prieš priimdama sprendimą, kuriuo pareiškiamas Bendrijos pritarimas, įvertina, ar Danijos numatomas sudaryti tarptautinis susitarimas nesumažins susitarimo veiksmingumo ir nekliudys deramam pagal jo taisykles nustatytos sistemos veikimui.
      2.   Komisija priima motyvuotą sprendimą per 90 dienų nuo Danijos pranešimo apie Danijos ketinimą sudaryti atitinkamą tarptautinį susitarimą.
      Jeigu atitinkamas tarptautinis susitarimas atitinka 1 dalyje nurodytas sąlygas, Komisijos sprendime pareiškiamas Bendrijos pritarimas, kaip nurodyta susitarimo 5 straipsnio 2 dalyje.
      1b straipsnis
      Komisija praneša valstybėms narėms apie tarptautinius susitarimus, kuriems sudaryti Danijai buvo suteikti įgaliojimai pagal 1a straipsnį.“

      Priimta Briuselyje 2009 m. lapkričio 30 d.

            Tarybos vardu

            Pirmininkė

         B. ASK

      (1)  2009 m. lapkričio 24 d. nuomonė (dar nepaskelbta Oficialiajame leidinyje).

      (2)  OL L 324, 2007 12 10, p. 79.

      (3)  OL L 300, 2005 11 17, p. 55.

      (4)  OL L 120, 2006 5 5, p. 23.


title: 2007/857/EB: 2007 m. lapkričio 8 d. Tarybos sprendimas, iš dalies keičiantis 2005 m. Stojimo akto I priedą

text:
29.12.2007

               LT

               Europos Sąjungos oficialusis leidinys

               L 347/3

      TARYBOS SPRENDIMAS

   2007 m. lapkričio 8 d.
   iš dalies keičiantis 2005 m. Stojimo akto I priedą
   (2007/857/EB)
   EUROPOS SĄJUNGOS TARYBA,
   atsižvelgdama į 2005 m. Stojimo aktą, ypač į jo 3 straipsnio 6 dalį,
   atsižvelgdama į Komisijos pasiūlymą,
   kadangi:

               (1)

               2005 m. Stojimo akto 3 straipsnio 3 dalyje numatyta, kad Bulgarijos Respublika ir Rumunija prisijungia prie konvencijų ir protokolų, išvardytų I priede.

               (2)

               2005 m. balandžio 14 d. valstybės narės pasirašė Konvenciją dėl Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos prisijungimo prie Konvencijos dėl sutartinėms prievolėms taikytinos teisės, pateiktos pasirašyti 1980 m. birželio 19 d. Romoje, ir prie Pirmojo ir Antrojo protokolų dėl Europos Bendrijų Teisingumo Teismo įgaliojimų aiškinti šią konvenciją (1).

               (3)

               Tikslinga parengti nuostatas dėl Bulgarijos ir Rumunijos prisijungimo prie Konvencijos dėl sutartinėms prievolėms taikytinos teisės, pateiktos pasirašyti 1980 m. birželio 19 d. Romoje, ir prie Pirmojo ir Antrojo protokolų dėl Europos Bendrijų Teisingumo Teismo įgaliojimų aiškinti šią konvenciją su pakeitimais, padarytais 2005 m. balandžio 14 d. konvencija. Todėl 2005 m. Stojimo akto I priedas turėtų būti papildytas ta konvencija,

         NUSPRENDĖ:
   1 straipsnis
   2005 m. Stojimo akto I priedo 1 punktas papildomas šia įtrauka:

               „—

               2005 m. balandžio 14 d. Konvencija dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimo prie Konvencijos dėl sutartinėms prievolėms taikytinos teisės, pateiktos pasirašyti 1980 m. birželio 19 d. Romoje, ir prie Pirmojo ir Antrojo protokolų dėl Europos Bendrijų Teisingumo Teismo įgaliojimų aiškinti šią konvenciją (OL C 169, 2005 7 8, p. 1)“.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2007 m. lapkričio 8 d.

            Tarybos vardu

            Pirmininkas

         R. PEREIRA

      (1)  OL C 169, 2005 7 8, p. 1.


title: 2013 m. liepos 15 d. Tarybos sprendimas, kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 4 projekto

text:
18.7.2013

               LT

               Europos Sąjungos oficialusis leidinys

               C 204/13

         TARYBOS SPRENDIMAS
   2013 m. liepos 15 d.
   kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 4 projekto
   2013/C 204/07
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2012 m. gruodžio 12 d. buvo galutinai priimtas 2013 finansinių metų Sąjungos biudžetas (2),

               —

               2013 m. balandžio 29 d. Komisija pateikė pasiūlymą dėl 2013 finansinių metų bendrojo biudžeto taisomojo biudžeto Nr. 4 projekto,

         NUSPRENDĖ:
   Vienintelis straipsnis
   2013 m. liepos 15 d. Tarybos pozicija dėl 2013 finansinių metų Europos Sąjungos taisomojo biudžeto Nr. 4 projekto buvo priimta.
   Visą pozicijos tekstą galima rasti Tarybos interneto svetainėje arba iš jos atsisiųsti šiuo adresu: http://www.consilium.europa.eu/

      Priimta Briuselyje 2013 m. liepos 15 d.

            Tarybos vardu

            Pirmininkas

         V. JUKNA

      (1)  OL L 298, 2012 10 26, p. 1.

      (2)  OL L 66, 2013 3 8, p. 1, su klaidų ištaisymu OL L 134, 2013 5 18, p. 21.


title: 2015 m. gruodžio 14 d. Tarybos sprendimas (BUSP) 2015/2336, kuriuo iš dalies keičiamas Sprendimas 2010/279/BUSP dėl Europos Sąjungos policijos misijos Afganistane (EUPOL AFGHANISTAN)

text:
15.12.2015

               LT

               Europos Sąjungos oficialusis leidinys

               L 329/16

         TARYBOS SPRENDIMAS (BUSP) 2015/2336
   2015 m. gruodžio 14 d.
   kuriuo iš dalies keičiamas Sprendimas 2010/279/BUSP dėl Europos Sąjungos policijos misijos Afganistane (EUPOL AFGHANISTAN)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. gegužės 18 d. Taryba priėmė Sprendimą 2010/279/BUSP (1) dėl Europos Sąjungos policijos misijos Afganistane (EUPOL AFGHANISTAN);

               (2)

               2014 m. gruodžio 17 d. Taryba priėmė Sprendimą 2014/922/BUSP (2), kuriuo iš dalies keičiamas Sprendimas 2010/279/BUSP ir pratęsiamas jo galiojimas; juo visų pirma EUPOL AFGANISTAN pratęsta iki 2016 m. gruodžio 31 d. ir skirta orientacinė finansavimo suma laikotarpiui iki 2015 m. gruodžio 31 d.;

               (3)

               Sprendimas 2010/279/BUSP turėtų būti iš dalies pakeistas, kad būtų numatyta orientacinė finansavimo suma laikotarpiui nuo 2016 m. sausio 1 d. iki 2016 m. gruodžio 31 d.,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/279/BUSP 13 straipsnio 1 dalis papildoma šia pastraipa:

      „Orientacinė finansavimo suma, skirta su EUPOL AFGHANISTAN susijusioms išlaidoms padengti laikotarpiui nuo 2016 m. sausio 1 d. iki 2016 m. gruodžio 31 d., yra 43 650 000 EUR.“

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gruodžio 14 d.

            Tarybos vardu

            Pirmininkė

         F. MOGHERINI

      (1)  2010 m. gegužės 18 d. Tarybos sprendimas 2010/279/BUSP dėl Europos Sąjungos policijos misijos Afganistane (EUPOL AFGHANISTAN) (OL L 123, 2010 5 19, p. 4).

      (2)  2014 m. gruodžio 17 d. Tarybos sprendimas 2014/922/BUSP, kuriuo iš dalies keičiamas Sprendimas 2010/279/BUSP dėl Europos Sąjungos policijos misijos Afganistane (EUPOL AFGHANISTAN) ir pratęsiamas jo galiojimas (OL L 363, 2014 12 18, p. 152).


title: 2015 m. sausio 27 d. Tarybos sprendimas (ES) 2015/178 dėl pozicijos, kurios Europos Sąjungos vardu turi būti laikomasi Sanitarinių ir fitosanitarinių priemonių pakomitetyje, Muitinės pakomitetyje ir Geografinių nuorodų pakomitetyje, įsteigtuose Europos Sąjungos ir Europos atominės energijos bendrijos bei jos valstybių narių ir Moldovos Respublikos asociacijos susitarimu, dėl Sanitarinių ir fitosanitarinių priemonių pakomitečio, Muitinės pakomitečio ir Geografinių nuorodų pakomitečio sprendimų dėl jų darbo tvarkos taisyklių priėmimo

text:
6.2.2015

               LT

               Europos Sąjungos oficialusis leidinys

               L 30/20

         TARYBOS SPRENDIMAS (ES) 2015/178
   2015 m. sausio 27 d.
   dėl pozicijos, kurios Europos Sąjungos vardu turi būti laikomasi Sanitarinių ir fitosanitarinių priemonių pakomitetyje, Muitinės pakomitetyje ir Geografinių nuorodų pakomitetyje, įsteigtuose Europos Sąjungos ir Europos atominės energijos bendrijos bei jos valstybių narių ir Moldovos Respublikos asociacijos susitarimu, dėl Sanitarinių ir fitosanitarinių priemonių pakomitečio, Muitinės pakomitečio ir Geografinių nuorodų pakomitečio sprendimų dėl jų darbo tvarkos taisyklių priėmimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (1) (toliau – Susitarimas) 464 straipsnyje numatytas laikinas dalies Susitarimo taikymas;

               (2)

               Tarybos sprendimo 2014/492/ES (2) 3 straipsnyje nurodyta, kurios Susitarimo dalys turi būti taikomos laikinai, įskaitant Sanitarinių ir fitosanitarinių priemonių pakomitečio (toliau – SFP pakomitetis), Muitinės pakomitečio ir Geografinių nuorodų pakomitečio (toliau – GN pakomitetis) įsteigimo ir veikimo nuostatas;

               (3)

               pagal Susitarimo 191 straipsnio 5 dalį SFP pakomitetis savo pirmajame posėdyje turi priimti savo darbo tvarkos taisykles;

               (4)

               pagal Susitarimo 200 straipsnio 3 dalies e punktą Muitinės pakomitetis turi priimti savo darbo tvarkos taisykles;

               (5)

               pagal Susitarimo 306 straipsnio 3 dalį GN pakomitetis turi nustatyti savo darbo tvarkos taisykles;

               (6)

               todėl tikslinga nustatyti Sąjungos poziciją dėl darbo tvarkos taisyklių, kurias turi priimti tie pakomitečiai,

         PRIĖMĖ ŠĮ SPRENDIMĄ:
   1 straipsnis
   1.   Pozicija, kurios Sąjungos vardu turi būti laikomasi Sanitarinių ir fitosanitarinių priemonių pakomitetyje, įsteigtame Susitarimo 191 straipsniu, dėl SFP pakomitečio darbo tvarkos taisyklių priėmimo, grindžiama prie šio sprendimo pridėtu to pakomitečio sprendimo projektu.
   2.   Neesminiams sprendimo projekto techniniams pataisymams Sąjungos atstovai SFP pakomitetyje gali pritarti be papildomo Tarybos sprendimo.
   2 straipsnis
   1.   Pozicija, kurios Sąjungos vardu turi būti laikomasi Muitinės pakomitetyje, įsteigtame Susitarimo 200 straipsniu, dėl Muitinės pakomitečio darbo tvarkos taisyklių priėmimo, grindžiama prie šio sprendimo pridėtu to pakomitečio sprendimo projektu.
   2.   Neesminiams sprendimo projekto techniniams pataisymams Sąjungos atstovai Muitinės pakomitetyje gali pritarti be papildomo Tarybos sprendimo.
   3 straipsnis
   1.   Pozicija, kurios Sąjungos vardu turi būti laikomasi Geografinių nuorodų pakomitetyje, įsteigtame Susitarimo 306 straipsniu, dėl GN pakomitečio darbo tvarkos taisyklių priėmimo, grindžiama prie šio sprendimo pridėtu to pakomitečio sprendimo projektu.
   2.   Neesminiams sprendimo projekto techniniams pataisymams Sąjungos atstovai GN pakomitetyje gali pritarti be papildomo Tarybos sprendimo.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. sausio 27 d.

            Tarybos vardu

            Pirmininkas

         J. REIRS

      (1)  OL L 260, 2014 8 30, p. 4.

      (2)  2014 m. birželio 16 d. Tarybos sprendimas 2014/492/ES dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo pasirašymo Europos Sąjungos vardu ir laikino taikymo (OL L 260, 2014 8 30, p. 1).

      PROJEKTAS
      ES IR MOLDOVOS RESPUBLIKOS SANITARINIŲ IR FITOSANITARINIŲ PRIEMONIŲ PAKOMITEČIO SPRENDIMAS Nr. 1/2015
      2015 m. … … d.
      kuriuo priimamos jo darbo tvarkos taisyklės
      ES IR MOLDOVOS RESPUBLIKOS SANITARINIŲ IR FITOSANITARINIŲ PRIEMONIŲ PAKOMITETIS,
      atsižvelgdamas į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą (1) (toliau – Susitarimas), ypač į jo 191 straipsnį,
      kadangi:

                  (1)

                  pagal Susitarimo 464 straipsnį Susitarimo dalys buvo laikinai taikomos nuo 2014 m. rugsėjo 1 d.;

                  (2)

                  pagal Susitarimo 191 straipsnio 2 dalį Sanitarinių ir fitosanitarinių priemonių pakomitetis (toliau – SFP pakomitetis) turi svarstyti visus su Susitarimo V antraštinės dalies (Prekyba ir su prekyba susiję klausimai) 4 skyriaus (Sanitarinės ir fitosanitarinės priemonės) įgyvendinimu susijusius klausimus;

                  (3)

                  pagal Susitarimo 191 straipsnio 5 dalį SFP pakomitetis turi priimti savo darbo tvarkos taisykles,

            PRIĖMĖ ŠĮ SPRENDIMĄ:
      1 straipsnis
      Priimamos priede pateiktos SFP pakomitečio darbo tvarkos taisyklės.
      2 straipsnis
      Šis sprendimas įsigalioja jo priėmimo dieną.

         Priimta …

               SFP pakomitečio vardu

               Pirmininkas

         (1)  OL L 260, 2014 8 30, p. 4.

         PRIEDAS

            ES ir Moldovos Respublikos Sanitarinių ir fitosanitarinių priemonių pakomitečio darbo tvarkos taisyklės

         1 straipsnis
         Bendrosios nuostatos
         1.   Pagal Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (toliau – Susitarimas) 191 straipsnio 1 dalį įsteigtas Sanitarinių ir fitosanitarinių priemonių pakomitetis (toliau – SFP pakomitetis) padeda Asociacijos komitetui prekybos klausimais, kaip nustatyta Susitarimo 438 straipsnio 4 dalyje (toliau –Asociacijos komitetas prekybos klausimais), vykdyti savo pareigas.
         2.   SFP pakomitetis atlieka Susitarimo 191 straipsnio 2 dalyje nustatytas funkcijas, atsižvelgdamas į V antraštinės dalies 4 skyriaus tikslus, nustatytus Susitarimo 176 straipsnyje.
         3.   SFP pakomitetį sudaro Europos Komisijos ir Moldovos Respublikos atstovai, atsakingi už sanitarijos ir fitosanitarijos klausimus.
         4.   Europos Komisijos arba Moldovos Respublikos atstovas, atsakingas už sanitarijos ir fitosanitarijos klausimus, pagal 2 straipsnį atlieka SFP pakomitečio pirmininko funkciją.
         5.   Šiose darbo tvarkos taisyklėse vartojamo termino „Šalys“ apibrėžtis nustatyta Susitarimo 461 straipsnyje.
         2 straipsnis
         Pirmininkavimas
         SFP pakomitečiui Šalys pirmininkauja paeiliui po 12 mėnesių. Pirmasis laikotarpis prasideda pirmojo Asociacijos tarybos posėdžio dieną ir baigiasi tų pačių metų gruodžio 31 d.
         3 straipsnis
         Posėdžiai
         1.   Jei Šalys nesusitaria kitaip, SFP pakomitetis susirenka per tris mėnesius nuo Susitarimo įsigaliojimo, o vėliau – bet kurios iš Šalių prašymu arba bent kartą per metus.
         2.   Visus SFP pakomitečio posėdžius jo pirmininkas sušaukia Šalių sutartoje vietoje ir sutartu laiku. SFP pakomitečio pirmininkas pranešimą apie šaukiamą posėdį pateikia likus ne mažiau kaip 28 kalendorinėms dienoms iki posėdžio pradžios, nebent Šalys susitaria kitaip.
         3.   Jei įmanoma, SFP pakomitečio reguliarūs posėdžiai šaukiami tinkamu laiku iš anksto prieš reguliarius Asociacijos komiteto prekybos klausimais posėdžius.
         4.   SFP pakomitečio posėdžiai gali būti rengiami naudojant bet kokias sutartas technologines priemones, pavyzdžiui, vaizdo ar garso konferencijas.
         5.   SFP pakomitetis klausimus gali spręsti ne tik posėdžiuose, bet ir korespondencijos būdu.
         4 straipsnis
         Delegacijos
         Prieš kiekvieną posėdį SFP pakomitečio sekretoriatas Šalims praneša apie planuojamą kiekvienos posėdyje dalyvausiančios Šalies delegacijos sudėtį.
         5 straipsnis
         Sekretoriatas
         1.   Europos Komisijos pareigūnas ir Moldovos Respublikos pareigūnas kartu eina SFP pakomitečio sekretorių pareigas ir kartu atlieka sekretorių užduotis, laikydamiesi savitarpio pasitikėjimo ir bendradarbiavimo principų.
         2.   Asociacijos komiteto prekybos klausimais sekretoriatas informuojamas apie visus SFP pakomitečio sprendimus, nuomones, rekomendacijas, ataskaitas ir kitus sutartus veiksmus.
         6 straipsnis
         Korespondencija
         1.   SFP pakomitečiui skirta korespondencija adresuojama bet kurios iš Šalių sekretoriui, kuris apie tai informuoja kitą sekretorių.
         2.   SFP pakomitečio sekretoriatas užtikrina, kad SFP pakomitečiui skirta korespondencija būtų persiųsta jo pirmininkui ir, jei reikia, išplatinta kaip 7 straipsnyje nurodyti dokumentai.
         3.   Pirmininko korespondenciją pirmininko vardu Šalims siunčia sekretoriatas. Tokia korespondencija prireikus išplatinama, kaip nustatyta 7 straipsnyje.
         7 straipsnis
         Dokumentai
         1.   Dokumentus platina SFP pakomitečio sekretoriai.
         2.   Šalis savo dokumentus perduoda savo sekretoriui. Sekretorius tuos dokumentus perduoda kitos Šalies sekretoriui.
         3.   Sąjungos sekretorius išplatina dokumentus atitinkamiems Sąjungos atstovams, o Moldovos Respublikos sekretoriui ir Asociacijos komiteto prekybos klausimais sekretoriams sistemingai perduoda tokios korespondencijos kopijas.
         4.   Moldovos Respublikos sekretorius išplatina dokumentus atitinkamiems Moldovos Respublikos atstovams, o Sąjungos sekretoriui ir Asociacijos komiteto prekybos klausimais sekretoriams sistemingai perduoda tokios korespondencijos kopijas.
         5.   SFP pakomitečio sekretoriai atlieka ryšių centrų, kurie keičiasi informacija pagal Susitarimo 184 straipsnį, funkcijas.
         8 straipsnis
         Konfidencialumas
         SFP pakomitečio posėdžiai yra uždari, jeigu Šalys nenusprendė kitaip. Kai Šalis SFP pakomitečiui pateikia informaciją, kuri nurodyta kaip konfidenciali, kita Šalis tą informaciją tvarko laikydamasi konfidencialumo principų.
         9 straipsnis
         Posėdžių darbotvarkės
         1.   Remdamasis Šalių pateiktais pasiūlymais, SFP pakomitečio sekretoriatas parengia preliminarią kiekvieno posėdžio darbotvarkę ir 10 straipsnyje numatytų praktinių išvadų projektą. Į preliminarią darbotvarkę įtraukiami punktai, dėl kurių įtraukimo į darbotvarkę Šalies prašymą, kartu su susijusiais dokumentais, sekretoriatas gavo likus ne mažiau kaip 21 kalendorinei dienai iki posėdžio.
         2.   Preliminari darbotvarkė ir susiję dokumentai išplatinami, kaip numatyta 7 straipsnyje, likus ne mažiau kaip 15 kalendorinių dienų iki posėdžio pradžios.
         3.   Darbotvarkę SFP pakomitetis priima kiekvieno posėdžio pradžioje. Šalims susitarus, į darbotvarkę gali būti įtraukta ir kitų punktų, kurie nebuvo įtraukti į preliminarią darbotvarkę.
         4.   SFP pakomitečio pirmininkas, kitai Šaliai pritarus, Šalių kitų organų atstovus arba nepriklausomus tam tikros srities ekspertus gali kviesti dalyvauti SFP pakomitečio posėdžiuose ad hoc pagrindu, kad jie pateiktų informacijos tam tikrais klausimais. Šalys užtikrina, kad tie stebėtojai arba ekspertai laikytųsi konfidencialumo reikalavimų.
         5.   Pasikonsultavęs su Šalimis, SFP pakomitečio pirmininkas gali sutrumpinti 1 ir 2 dalyse nurodytus terminus, kad būtų atsižvelgta į ypatingas aplinkybes.
         10 straipsnis
         Protokolai ir praktinės išvados
         1.   Visų posėdžių protokolų projektus kartu rengia SFP pakomitečio sekretoriai.
         2.   Paprastai protokoluose pateikiama tokia su kiekvienu darbotvarkės klausimu susijusi informacija:

                     a)

                     posėdžio dalyvių sąrąšas, juos lydėjusių pareigūnų sąrašas ir visų posėdyje dalyvavusiųę stebėtojų arba ekspertų sąrašas;

                     b)

                     SFP pakomitečiui pateikti dokumentai;

                     c)

                     pareiškimai, kuriuos į protokolą paprašė įrašyti SFS pakomitetis, ir

                     d)

                     posėdžio praktinės išvados, kaip numatyta 4 dalyje.

               3.   Protokolo projektas pateikiamas SFP pakomitečiui tvirtinti. Protokolai patvirtinami per 28 kalendorines dienas po kiekvieno SFP pakomitečio posėdžio. Kopija išsiunčiama visiems 7 straipsnyje nurodytiems adresatams.
         4.   SFP pakomitečiui pirmininkaujančios Šalies SFP pakomitečio sekretorius parengia kiekvieno posėdžio praktinių išvadų projektą, kuris kartu su darbotvarke išplatinamas Šalims likus ne mažiau kaip 15 kalendorinių dienų iki posėdžio pradžios. Tas projektas atnaujinamas vykstant posėdžiui, kad kiekvieno posėdžio pabaigoje, nebent Šalys susitaria kitaip, SFP pakomitetis priimtų praktines išvadas, kuriose nurodomi tolesni Šalių sutarti veiksmai. Patvirtintos praktinės išvados pridedamos prie protokolo ir jų įgyvendinimas peržiūrimas vėlesniame SFP pakomitečio posėdyje. Tuo tikslu SFP pakomitetis priima šabloną, pagal kurį galima stebėti, kaip laikomasi kiekvienam veiksmui nustatyto konkretaus tvarkaraščio.
         11 straipsnis
         Sprendimai ir rekomendacijos
         1.   SFP pakomitetis turi įgaliojimus priimti sprendimus, nuomones, rekomendacijas, ataskaitas ir bendrus veiksmus, kaip nustatyta Susitarimo 191 straipsnyje. Tie sprendimai, nuomonės, rekomendacijos, ataskaitos ir bendri veiksmai priimami bendru Šalių sutarimu, užbaigus atitinkamas jų priėmimo vidaus procedūras. Sprendimai Šalims privalomi, jos imasi tinkamų jų įgyvendinimo priemonių.
         2.   Kiekvieną sprendimą, nuomonę, rekomendaciją ar ataskaitą pasirašo SFP pakomitečio pirmininkas, o autentiškumą patvirtina SFP pakomitečio sekretoriai. Nedarant poveikio 3 daliai, pirmininkas tuos dokumentus pasirašo per posėdį, kuriame priimtas susijęs sprendimas, nuomonė, rekomendacija ar ataskaita.
         3.   Jei Šalys sutinka, SFP pakomitetis gali priimti sprendimus, teikti rekomendacijas ir parengti nuomones ar ataskaitas taikydamas rašytinę procedūrą, kai užbaigiamos atitinkamos jų priėmimo vidaus procedūros. Rašytinė procedūra – tai sekretorių, kurie veikia pagal Šalių susitarimą, pasikeitimas raštais. Tuo tikslu pasiūlymo tekstas išplatinamas pagal 7 straipsnį ir nustatomas ne trumpesnis nei 21 kalendorinės dienos terminas, per kurį turi būti nurodytos visos išlygos ar pakeitimai. Pasikonsultavęs su Šalimis pirmininkas gali tą terminą sutrumpinti, kad būtų atsižvelgta į ypatingas aplinkybes. Susitarus dėl teksto, pirmininkas pasirašo sprendimą, nuomonę, rekomendaciją ar ataskaitą, o autentiškumą patvirtina sekretoriai.
         4.   SFP pakomitečio aktai vadinami atitinkamai sprendimu, nuomone, rekomendacija ar ataskaita. Kiekvienas sprendimas įsigalioja jo priėmimo dieną, nebent sprendime nustatyta kitaip.
         5.   Sprendimai, nuomonės, rekomendacijos ir ataskaitos išplatinami Šalims.
         6.   Kiekviena Šalis gali nuspręsti, ar skelbti SFP pakomitečio sprendimus, nuomones ir rekomendacijas savo atitinkamame oficialiajame leidinyje.
         12 straipsnis
         Ataskaitos
         SFP pakomitetis pateikia Asociacijos komitetui prekybos klausimais savo ir savo įsteigtų techninių darbo grupių arba ad hoc grupių veiklos ataskaitą. Ataskaita teikiama likus 25 kalendorinėms dienoms iki reguliaraus metinio Asociacijos komiteto prekybos klausimais posėdžio.
         13 straipsnis
         Kalbos
         1.   SFP pakomitečio darbo kalbos yra anglų ir rumunų kalbos.
         2.   Jei nenuspręsta kitaip, SFP pakomitetis svarstydamas klausimus remiasi tomis kalbomis parengtais dokumentais.
         14 straipsnis
         Išlaidos
         1.   Kiekviena Šalis apmoka visas dėl dalyvavimo SFP pakomitečio posėdžiuose patirtas išlaidas, susijusias su darbuotojų, kelionės ir pragyvenimo ir pašto bei telekomunikacijų išlaidomis.
         2.   Posėdžių organizavimo ir dokumentų dauginimo išlaidas apmoka posėdį rengianti Šalis.
         3.   Išlaidas, susijusias su vertimu žodžiu posėdžiuose ir dokumentų vertimu raštu į anglų ir rumunų kalbas, kaip nurodyta 13 straipsnio 1 dalyje, ar iš jų, padengia posėdį rengianti Šalis.
         Vertimo žodžiu ir raštu į kitas kalbas ar iš jų išlaidas tiesiogiai padengia tokių paslaugų prašanti Šalis.
         15 straipsnis
         Darbo tvarkos taisyklių keitimas
         Šios darbo tvarkos taisyklės gali būti iš dalies keičiamos SFP pakomitečio sprendimu pagal Susitarimo 191 straipsnio 5 dalį.
         16 straipsnis
         Techninės darbo grupės ir ad hoc grupės
         1.   SFP pakomitetis gali sprendimu pagal Susitarimo 191 straipsnio 6 dalį įsteigti arba prireikus panaikinti technines darbo grupes ar ad hoc darbo grupes, taip pat mokslo grupes ir ekspertų grupes.
         2.   Ad hoc darbo grupių nariai nebūtinai turi būti Šalių atstovai. Šalys užtikrina, kad visų SFP pakomitečio įsteigtų grupių nariai laikytųsi tinkamų konfidencialumo reikalavimų.
         3.   Jeigu Šalys nenusprendė kitaip, SFP pakomitečio įsteigtos grupės yra pavaldžios SFP pakomitečiui ir jam teikia ataskaitas.
         4.   Darbo grupių posėdžiai prireikus gali būti rengiami asmeniškai arba surengiant vaizdo ar garso konferenciją.
         5.   SFP pakomitečio sekretoriatas gauna visos susijusios korespondencijos, dokumentų ir pranešimų, susijusių su darbo grupių veikla, kopijas.
         6.   Darbo grupėms suteikiami įgaliojimai raštu teikti rekomendacijas SFP pakomitečiui. Rekomendacijos priimamos bendru sutarimu ir pateikiamos SFP pakomitečio pirmininkui, kuris rekomendacijas išplatina, kaip numatyta 7 straipsnyje.
         7.   Šios darbo tvarkos taisyklės mutatis mutandis taikomos visoms SFP pakomitečio įsteigtoms techninėms darbo grupėms ar ad hoc darbo grupėms, nebent šiame straipsnyje numatyta kitaip. Nuorodos į Asociacijos komitetą prekybos klausimais yra nuorodos į SFP pakomitetį.

      PROJEKTAS
      ES IR MOLDOVOS RESPUBLIKOS MUITINĖS PAKOMITEČIO SPRENDIMAS Nr. 1/2015
      2015 m. … … d.
      kuriuo priimamos jo darbo tvarkos taisyklės
      ES IR MOLDOVOS RESPUBLIKOS MUITINĖS PAKOMITETIS,
      atsižvelgdamas į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą (1) (toliau – Susitarimas), ypač į jo 200 straipsnį,
      kadangi:

                  (1)

                  pagal Susitarimo 464 straipsnį Susitarimo dalys buvo laikinai taikomos nuo 2014 m. rugsėjo 1 d.;

                  (2)

                  pagal Susitarimo 200 straipsnį Muitinės pakomitetis turi stebėti, kaip įgyvendinamas ir administruojamas Susitarimo V antraštinės dalies (Prekyba ir su prekyba susiję klausimai) 5 skyrius (Muitinė ir prekybos palengvinimas);

                  (3)

                  pagal Susitarimo 200 straipsnio 3 dalies e punktą Muitinės pakomitetis turi priimti savo darbo tvarkos taisykles,

            PRIĖMĖ ŠĮ SPRENDIMĄ:
      1 straipsnis
      Priimamos priede pateiktos Muitinės pakomitečio darbo tvarkos taisyklės.
      2 straipsnis
      Šis sprendimas įsigalioja jo priėmimo dieną.

         Priimta …

               Muitinės pakomitečio vardu

               Pirmininkas

         (1)  OL L 260, 2014 8 30, p. 4.

         PRIEDAS

            ES ir Moldovos Respublikos Muitinės pakomitečio darbo tvarkos taisyklės

         1 straipsnis
         Bendrosios nuostatos
         1.   Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (toliau – Susitarimas) 200 straipsnio 1 dalimi įsteigtas Muitinės pakomitetis savo funkcijas atlieka vadovaudamasis Susitarimo 200 straipsnio 2 ir 3 dalimis.
         2.   Muitinės pakomitetį sudaro Europos Komisijos ir Moldovos Respublikos atstovai, atsakingi už muitinės ir su muitine susijusius klausimus.
         3.   Europos Komisijos arba Moldovos Respublikos atstovas, atsakingas už muitinės ir su muitine susijusius klausimus, pagal 2 straipsnį atlieka pirmininko funkciją.
         4.   Šiose darbo tvarkos taisyklėse vartojamo termino „Šalys“ apibrėžtis nustatyta Susitarimo 461 straipsnyje.
         2 straipsnis
         Pirmininkavimas
         Muitinės pakomitečiui Šalys pirmininkauja paeiliui po 12 mėnesių. Pirmasis laikotarpis prasideda pirmojo Asociacijos tarybos posėdžio dieną ir baigiasi tų pačių metų gruodžio 31 d.
         3 straipsnis
         Posėdžiai
         1.   Jei Šalys nesusitaria kitaip, Muitinės pakomitetis posėdžius rengia kartą per metus arba bet kurios iš Šalių prašymu.
         2.   Visus Muitinės pakomitečio posėdžius jo pirmininkas sušaukia Šalių sutartoje vietoje ir sutartu laiku. Muitinės pakomitečio pirmininkas pranešimą apie šaukiamą posėdį pateikia likus ne mažiau kaip 28 kalendorinėms dienoms iki posėdžio pradžios, nebent Šalys susitaria kitaip.
         3.   Muitinės pakomitečio posėdžiai gali būti rengiami naudojant bet kokias sutartas technologines priemones, pavyzdžiui, vaizdo ar garso konferencijas.
         4.   Muitinės pakomitetis klausimus gali spręsti ne tik posėdžiuose, bet ir korespondencijos būdu.
         4 straipsnis
         Delegacijos
         Prieš kiekvieną posėdį Muitinės pakomitečio sekretoriatas Šalims praneša apie planuojamą kiekvienos posėdyje dalyvausiančios Šalies delegacijos sudėtį.
         5 straipsnis
         Sekretoriatas
         1.   Už muitinės ir su muitine susijusius klausimus atsakingi Europos Komisijos pareigūnas ir Moldovos Respublikos pareigūnas kartu eina Muitinės pakomitečio sekretorių pareigas ir kartu atlieka sekretorių užduotis, laikydamiesi savitarpio pasitikėjimo ir bendradarbiavimo principų.
         2.   Asociacijos komiteto prekybos klausimais, kaip nustatyta Susitarimo 438 straipsnio 4 dalyje (toliau –Asociacijos komitetas prekybos klausimais), sekretoriatas informuojamas apie visus Muitinės pakomitečio sprendimus, nuomones, rekomendacijas, ataskaitas ir kitus sutartus veiksmus.
         6 straipsnis
         Korespondencija
         1.   Muitinės pakomitečiui skirta korespondencija adresuojama bet kurios iš Šalių sekretoriui, kuris apie tai informuoja kitą sekretorių.
         2.   Muitinės pakomitečio sekretoriatas užtikrina, kad Muitinės pakomitečiui skirta korespondencija būtų persiųsta jo pirmininkui ir, jei reikia, išplatinta kaip 7 straipsnyje nurodyti dokumentai.
         3.   Pirmininko korespondenciją pirmininko vardu Šalims siunčia sekretoriatas. Tokia korespondencija prireikus išplatinama, kaip nustatyta 7 straipsnyje.
         7 straipsnis
         Dokumentai
         1.   Dokumentus platina Muitinės pakomitečio sekretoriai.
         2.   Šalis savo dokumentus perduoda savo sekretoriui. Sekretorius tuos dokumentus perduoda kitos Šalies sekretoriui.
         3.   Sąjungos sekretorius išplatina dokumentus atitinkamiems Sąjungos atstovams, o Moldovos Respublikos sekretoriui sistemingai perduoda tokios korespondencijos kopijas. Sąjungos sekretorius perduoda galutinių dokumentų kopijas Asociacijos komiteto prekybos klausimais sekretoriams.
         4.   Moldovos Respublikos sekretorius išplatina dokumentus atitinkamiems Moldovos Respublikos atstovams, o Sąjungos sekretoriui sistemingai perduoda tokios korespondencijos kopijas. Moldovos Respublikos sekretorius perduoda galutinių dokumentų kopijas Asociacijos komiteto prekybos klausimais sekretoriams.
         8 straipsnis
         Konfidencialumas
         Muitinės pakomitečio posėdžiai yra uždari, jeigu Šalys nenusprendė kitaip. Kai Šalis Muitinės pakomitečiui pateikia informaciją, kuri nurodyta kaip konfidenciali, kita Šalis tą informaciją tvarko laikydamasi konfidencialumo principų.
         9 straipsnis
         Posėdžių darbotvarkės
         1.   Remdamasis Šalių pateiktais pasiūlymais, Muitinės pakomitečio sekretoriatas sudaro preliminarią kiekvieno posėdžio darbotvarkę. Į preliminarią darbotvarkę įtraukiami punktai, dėl kurių įtraukimo į darbotvarkę Šalies prašymą, kartu su susijusiais dokumentais, sekretoriatas gavo likus ne mažiau kaip 21 kalendorinei dienai iki posėdžio.
         2.   Preliminari darbotvarkė ir susiję dokumentai išplatinami, kaip numatyta 7 straipsnyje, likus ne mažiau kaip 15 kalendorinių dienų iki posėdžio pradžios.
         3.   Darbotvarkę Muitinės pakomitetis priima kiekvieno posėdžio pradžioje. Šalims susitarus, į darbotvarkę gali būti įtraukta ir kitų punktų, kurie nebuvo įtraukti į preliminarią darbotvarkę.
         4.   Muitinės pakomitečio pirmininkas, kitai Šaliai pritarus, Šalių kitų organų atstovus arba nepriklausomus tam tikros srities ekspertus gali kviesti dalyvauti savo posėdžiuose ad hoc pagrindu, kad jie pateiktų informacijos tam tikrais klausimais. Šalys užtikrina, kad tie stebėtojai arba ekspertai laikytųsi konfidencialumo reikalavimų.
         5.   Pasikonsultavęs su Šalimis, Muitinės pakomitečio pirmininkas gali sutrumpinti 1 ir 2 dalyse nurodytus terminus, kad būtų atsižvelgta į ypatingas aplinkybes.
         10 straipsnis
         Protokolai ir praktinės išvados
         1.   Muitinės pakomitečiui pirmininkaujančios Šalies Muitinės pakomitečio sekretorius parengia kiekvieno posėdžio protokolo projektą, įskaitant praktines išvadas.
         2.   Protokolo projektas, įskaitant praktines išvadas, pateikiamas Muitinės pakomitečiui tvirtinti. Protokolo projektas patvirtinamas per 28 kalendorines dienas po kiekvieno Muitinės pakomitečio posėdžio. Kopija išsiunčiama visiems 7 straipsnyje nurodytiems adresatams.
         11 straipsnis
         Sprendimai ir rekomendacijos
         1.   Muitinės pakomitetis turi įgaliojimus nustatyti praktinę tvarką ir priimti priemones, sprendimus ir rekomendacijas, kaip nustatyta Susitarimo 200 straipsnyje. Ta praktinė tvarka nustatoma ir priemonės, sprendimai ir rekomendacijos priimami bendru Šalių sutarimu, užbaigus atitinkamas jų priėmimo vidaus procedūras. Sprendimai Šalims privalomi, jos imasi tinkamų jų įgyvendinimo priemonių.
         2.   Kiekvieną sprendimą ar rekomendaciją pasirašo Muitinės pakomitečio pirmininkas, o autentiškumą patvirtina Muitinės pakomitečio sekretoriai. Nedarant poveikio 3 daliai, pirmininkas tuos dokumentus pasirašo per posėdį, kuriame priimtas susijęs sprendimas arba rekomendacija.
         3.   Jei Šalys sutinka, Muitinės pakomitetis gali priimti sprendimus arba teikti rekomendacijas taikydamas rašytinę procedūrą, kai užbaigiamos atitinkamos jų priėmimo vidaus procedūros. Rašytinė procedūra – tai sekretorių, kurie veikia pagal Šalių susitarimą, pasikeitimas raštais. Tuo tikslu pasiūlymo tekstas išplatinamas pagal 7 straipsnį ir nustatomas ne trumpesnis nei 21 kalendorinės dienos terminas, per kurį turi būti nurodytos visos išlygos ar pakeitimai. Pasikonsultavęs su Šalimis, pirmininkas gali sutrumpinti tą terminą, kad būtų atsižvelgta į ypatingas aplinkybes. Susitarus dėl teksto, pirmininkas pasirašo sprendimą ar rekomendaciją, o autentiškumą patvirtina sekretoriai.
         4.   Muitinės pakomitečio aktai vadinami atitinkamai sprendimu ar rekomendacija. Kiekvienas sprendimas įsigalioja jo priėmimo dieną, nebent sprendime nustatyta kitaip.
         5.   Sprendimai ir rekomendacijos išplatinami Šalims.
         6.   Kiekviena Šalis gali nuspręsti, ar skelbti Muitinės pakomitečio sprendimus ir rekomendacijas savo atitinkamame oficialiajame leidinyje.
         12 straipsnis
         Ataskaitos
         Muitinės pakomitetis teikia ataskaitą Asociacijos komitetui prekybos klausimais kiekviename reguliariame metiniame Asociacijos komiteto prekybos klausimais posėdyje.
         13 straipsnis
         Kalbos
         1.   Muitinės pakomitečio darbo kalbos yra anglų ir rumunų kalbos.
         2.   Jei nenuspręsta kitaip, Muitinės pakomitetis svarstydamas klausimus remiasi tomis kalbomis parengtais dokumentais.
         14 straipsnis
         Išlaidos
         1.   Kiekviena Šalis apmoka visas dėl dalyvavimo Muitinės pakomitečio posėdžiuose patirtas išlaidas, susijusias su darbuotojų, kelionės ir pragyvenimo ir pašto bei telekomunikacijų išlaidomis.
         2.   Posėdžių organizavimo ir dokumentų dauginimo išlaidas apmoka posėdį rengianti Šalis.
         3.   Išlaidas, susijusias su vertimu žodžiu posėdžiuose ir dokumentų vertimu raštu į anglų ir rumunų kalbas, kaip nurodyta 13 straipsnio 1 dalyje, ar iš jų, padengia posėdį rengianti Šalis.
         Vertimo žodžiu ir raštu į kitas kalbas ar iš jų išlaidas tiesiogiai padengia tokių paslaugų prašanti Šalis.
         15 straipsnis
         Darbo tvarkos taisyklių keitimas
         Šios darbo tvarkos taisyklės gali būti iš dalies keičiamos Muitinės pakomitečio sprendimu pagal Susitarimo 200 straipsnio 3 dalies e punktą.

      PROJEKTAS
      ES IR MOLDOVOS RESPUBLIKOS GEOGRAFINIŲ NUORODŲ PAKOMITEČIO SPRENDIMAS Nr. 1/2015
      2015 m. … … d.
      kuriuo priimamos jo darbo tvarkos taisyklės
      ES IR MOLDOVOS RESPUBLIKOS GEOGRAFINIŲ NUORODŲ PAKOMITETIS,
      atsižvelgdamas į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą (1) (toliau – Susitarimas), ypač į jo 306 straipsnį,
      kadangi:

                  (1)

                  pagal Susitarimo 464 straipsnį Susitarimo dalys buvo laikinai taikomos nuo 2014 m. rugsėjo 1 d.;

                  (2)

                  pagal Susitarimo 306 straipsnį Geografinių nuorodų pakomitetis (toliau – GN pakomitetis) turi stebėti, kaip Susitarimas įgyvendinamas geografinių nuorodų srityje, ir turi padėti bendradarbiauti ir vykdyti dialogą geografinių nuorodų klausimais;

                  (3)

                  pagal Susitarimo 306 straipsnio 3 dalį GN pakomitetis turi nustatyti savo darbo tvarkos taisykles,

            PRIĖMĖ ŠĮ SPRENDIMĄ:
      1 straipsnis
      Priimamos priede pateiktos GN pakomitečio darbo tvarkos taisyklės.
      2 straipsnis
      Šis sprendimas įsigalioja jo priėmimo dieną.

         Priimta …

               GN pakomitečio vardu

               Pirmininkas

         (1)  OL L 260, 2014 8 30, p. 4.

         PRIEDAS

            ES ir Moldovos Respublikos Geografinių nuorodų pakomitečio darbo tvarkos taisyklės

         1 straipsnis
         Bendrosios nuostatos
         1.   Pagal Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (toliau – Susitarimas) 306 straipsnį įsteigtas Geografinių nuorodų pakomitetis (toliau – GN pakomitetis) padeda Asociacijos komitetui prekybos klausimais, kaip nustatyta Susitarimo 438 straipsnio 4 dalyje (toliau –Asociacijos komitetas prekybos klausimais), atlikti savo funkcijas.
         2.   GN pakomitetis atlieka Susitarimo 306 straipsnyje nustatytas funkcijas.
         3.   GN pakomitetį sudaro Europos Komisijos ir Moldovos Respublikos atstovai, atsakingi už su geografinėmis nuorodomis susijusius klausimus.
         4.   Kiekviena Šalis paskiria delegacijos vadovą, kuris yra asmuo ryšiams dėl visų su GN pakomitečiu susijusių klausimų.
         5.   Delegacijos vadovai pagal 2 straipsnį atlieka GN pakomitečio pirmininko funkciją.
         6.   Kiekvienos delegacijos vadovas gali perduoti visas arba kai kurias savo funkcijas paskirtajam pavaduotojui; tokiu atveju visos tolesnės nuorodos į delegacijos vadovą taip pat taikomos paskirtajam pavaduotojui.
         7.   Šiose darbo tvarkos taisyklėse vartojamo termino „Šalys“ apibrėžtis nustatyta Susitarimo 461 straipsnyje.
         2 straipsnis
         Pirmininkavimas
         GN pakomitečiui Šalys pirmininkauja paeiliui po 12 mėnesių. Pirmasis laikotarpis prasideda pirmojo Asociacijos tarybos posėdžio dieną ir baigiasi tų pačių metų gruodžio 31 d.
         3 straipsnis
         Posėdžiai
         1.   Jei Šalys nesusitaria kitaip, GN pakomitetis renkasi bet kurios Šalies prašymu pakaitomis Sąjungoje ir Moldovos Respublikoje, ir posėdis bet kuriuo atveju surengiamas ne vėliau kaip per 90 kalendorinių dienų nuo prašymo pateikimo.
         2.   Visus GN pakomitečio posėdžius jo pirmininkas sušaukia Šalių sutartoje vietoje ir sutartu laiku. GN pakomitečio pirmininkas pranešimą apie šaukiamą posėdį pateikia likus ne mažiau kaip 28 kalendorinėms dienoms iki posėdžio pradžios, nebent Šalys susitaria kitaip.
         3.   Jei įmanoma, GN pakomitečio reguliarūs posėdžiai šaukiami tinkamu laiku iš anksto prieš reguliarius Asociacijos komiteto prekybos klausimais posėdžius.
         4.   Išimties atveju GN pakomitečio posėdžiai gali būti rengiami naudojant bet kokias Šalių sutartas technologines priemones, taip pat ir vaizdo konferencijas.
         4 straipsnis
         Delegacijos
         Prieš kiekvieną posėdį GN pakomitečio sekretoriatas Šalims praneša apie planuojamą kiekvienos posėdyje dalyvausiančios Šalies delegacijos sudėtį.
         5 straipsnis
         Sekretoriatas
         1.   Europos Komisijos pareigūnas ir Moldovos Respublikos pareigūnas kartu eina GN pakomitečio sekretorių pareigas, į kurias juos paskyrė delegacijų vadovai, ir kartu atlieka sekretorių užduotis, laikydamiesi savitarpio pasitikėjimo ir bendradarbiavimo principų.
         2.   Asociacijos komiteto prekybos klausimais sekretoriatas informuojamas apie visus GN pakomitečio sprendimus, ataskaitas ir kitus sutartus veiksmus.
         6 straipsnis
         Korespondencija
         1.   GN pakomitečiui skirta korespondencija adresuojama bet kurios iš Šalių sekretoriui, kuris apie tai informuoja kitą sekretorių.
         2.   GN pakomitečio sekretoriatas užtikrina, kad GN pakomitečiui skirta korespondencija būtų persiųsta jo pirmininkui ir, jei reikia, išplatinta kaip 7 straipsnyje nurodyti dokumentai.
         3.   Pirmininko korespondenciją pirmininko vardu Šalims siunčia sekretoriatas. Tokia korespondencija prireikus išplatinama, kaip nustatyta 7 straipsnyje.
         7 straipsnis
         Dokumentai
         1.   Dokumentus platina GN pakomitečio sekretoriai.
         2.   Šalis savo dokumentus perduoda savo sekretoriui. Sekretorius tuos dokumentus perduoda kitos Šalies sekretoriui.
         3.   Sąjungos sekretorius išplatina dokumentus atitinkamiems Sąjungos atstovams, o Moldovos Respublikos sekretoriui ir Asociacijos komiteto prekybos klausimais sekretoriams sistemingai perduoda tokios korespondencijos kopijas.
         4.   Moldovos Respublikos sekretorius išplatina dokumentus atitinkamiems Moldovos Respublikos atstovams, o Sąjungos sekretoriui ir Asociacijos komiteto prekybos klausimais sekretoriams sistemingai perduoda tokios korespondencijos kopijas.
         8 straipsnis
         Konfidencialumas
         GN pakomitečio posėdžiai yra uždari, jeigu Šalys nenusprendė kitaip. Kai Šalis GN pakomitečiui pateikia informaciją, kuri nurodyta kaip konfidenciali, kita Šalis tą informaciją tvarko laikydamasi konfidencialumo principų.
         9 straipsnis
         Posėdžių darbotvarkės
         1.   Remdamasis Šalių pateiktais pasiūlymais, GN pakomitečio sekretoriatas parengia preliminarią kiekvieno posėdžio darbotvarkę ir 10 straipsnyje numatytų praktinių išvadų projektą. Į preliminarią darbotvarkę įtraukiami punktai, dėl kurių įtraukimo į darbotvarkę Šalies prašymą, kartu su susijusiais dokumentais, sekretoriatas gavo likus ne mažiau kaip 21 kalendorinei dienai iki posėdžio.
         2.   Preliminari darbotvarkė ir susiję dokumentai išplatinami, kaip numatyta 7 straipsnyje, likus ne mažiau kaip 15 kalendorinių dienų iki posėdžio pradžios.
         3.   Pirmininkas ir kitas delegacijos vadovas patvirtina darbotvarkę kiekvieno posėdžio pradžioje. Šalims susitarus, į darbotvarkę gali būti įtraukta ir kitų punktų, kurie nebuvo įtraukti į preliminarią darbotvarkę.
         4.   GN pakomitečio pirmininkas, kitai Šaliai pritarus, Šalių kitų organų atstovus arba nepriklausomus tam tikros srities ekspertus gali kviesti dalyvauti jo posėdžiuose ad hoc pagrindu, kad jie pateiktų informacijos tam tikrais klausimais. Šalys užtikrina, kad tie stebėtojai arba ekspertai laikytųsi konfidencialumo reikalavimų.
         5.   Pasikonsultavęs su Šalimis, GN pakomitečio pirmininkas gali sutrumpinti 1 ir 2 dalyse nurodytus terminus, kad būtų atsižvelgta į ypatingas aplinkybes.
         10 straipsnis
         Protokolai ir praktinės išvados
         1.   Visų posėdžių protokolų projektus kartu rengia GN pakomitečio sekretoriai.
         2.   Paprastai protokoluose pateikiama tokia su kiekvienu darbotvarkės klausimu susijusi informacija:

                     a)

                     posėdžio dalyvių sąrašas, juos lydėjusių pareigūnų sąrašas ir visų posėdyje dalyvavusių stebėtojų arba ekspertų sąrašas;

                     b)

                     GN pakomitečiui pateikti dokumentai;

                     c)

                     pareiškimai, kuriuos į protokolą paprašė įrašyti GN pakomitetis, ir

                     d)

                     prireikus posėdžio praktinės išvados, kaip numatyta 4 dalyje.

               3.   Protokolo projektas pateikiamas GN pakomitečiui tvirtinti. Protokolai patvirtinami per 28 kalendorines dienas po kiekvieno GN pakomitečio posėdžio. Kopija išsiunčiama visiems 7 straipsnyje nurodytiems adresatams.
         4.   GN pakomitečiui pirmininkaujančios Šalies GN pakomitečio sekretorius parengia kiekvieno posėdžio praktinių išvadų projektą, kuris kartu su darbotvarke išplatinamas Šalims likus ne mažiau kaip 15 kalendorinių dienų iki posėdžio pradžios. Tas projektas atnaujinamas vykstant posėdžiui, kad kiekvieno posėdžio pabaigoje, nebent Šalys susitarė kitaip, GN pakomitetis priimtų praktines išvadas, kuriose nurodomi tolesni Šalių sutarti veiksmai. Patvirtintos praktinės išvados pridedamos prie protokolo ir jų įgyvendinimas peržiūrimas vėlesniame GN pakomitečio posėdyje. Tuo tikslu GN pakomitetis priima šabloną, pagal kurį galima stebėti, kaip laikomasi kiekvienam veiksmui nustatyto konkretaus tvarkaraščio.
         11 straipsnis
         Sprendimai
         1.   GN pakomitetis turi įgaliojimus priimti sprendimus Susitarimo 306 straipsnio 4 dalyje numatytais atvejais. Tie sprendimai priimami bendru Šalių sutarimu, užbaigus atitinkamas jų priėmimo vidaus procedūras. Jie Šalims privalomi, jos imasi tinkamų jų įgyvendinimo priemonių.
         2.   Kiekvieną sprendimą pasirašo GN pakomitečio pirmininkas, o autentiškumą patvirtina GN pakomitečio sekretoriai. Nedarant poveikio 4 daliai, pirmininkas tuos dokumentus pasirašo per posėdį, kuriame priimtas susijęs sprendimas.
         3.   Jei Šalys sutinka, GN pakomitetis gali priimti sprendimus arba parengti ataskaitas taikydamas rašytinę procedūrą, kai užbaigiamos atitinkamos jų priėmimo vidaus procedūros. Rašytinė procedūra – tai sekretorių, kurie veikia pagal Šalių susitarimą, pasikeitimas raštais. Tuo tikslu pasiūlymo tekstas išplatinamas pagal 7 straipsnį ir nustatomas ne trumpesnis nei 21 kalendorinės dienos terminas, per kurį turi būti nurodytos visos išlygos ar pakeitimai. Pasikonsultavęs su Šalimis, pirmininkas gali sutrumpinti tą terminą, kad būtų atsižvelgta į ypatingas aplinkybes. Susitarus dėl teksto, pirmininkas pasirašo sprendimą ar ataskaitą, o jų autentiškumą patvirtina sekretoriai.
         4.   GN pakomitečio aktai vadinami atitinkamai sprendimu ar ataskaita. Kiekvienas sprendimas įsigalioja jo priėmimo dieną, nebent sprendime nustatyta kitaip.
         5.   Sprendimai išplatinami Šalims.
         6.   Kiekviena Šalis gali nuspręsti, ar skelbti GN pakomitečio sprendimus savo atitinkamame oficialiajame leidinyje.
         12 straipsnis
         Ataskaitos
         GN pakomitetis teikia savo veiklos ataskaitas Asociacijos komitetui prekybos klausimais kiekviename reguliariame pastarojo komiteto posėdyje.
         13 straipsnis
         Kalbos
         1.   GN pakomitečio darbo kalbos yra anglų ir rumunų kalbos.
         2.   Jei nenuspręsta kitaip, GN pakomitetis svarstydamas klausimus remiasi tomis kalbomis parengtais dokumentais.
         14 straipsnis
         Išlaidos
         1.   Kiekviena Šalis apmoka visas dėl dalyvavimo GN pakomitečio posėdžiuose patirtas išlaidas, susijusias su darbuotojų, kelionės ir pragyvenimo ir pašto bei telekomunikacijų išlaidomis.
         2.   Posėdžių organizavimo ir dokumentų dauginimo išlaidas apmoka posėdį rengianti Šalis.
         3.   Išlaidas, susijusias su vertimu žodžiu posėdžiuose ir dokumentų vertimu raštu į anglų ir rumunų kalbas, kaip nurodyta 13 straipsnio 1 dalyje, ar iš jų, padengia posėdį rengianti Šalis.
         Vertimo žodžiu ir raštu į kitas kalbas ar iš jų išlaidas tiesiogiai padengia tokių paslaugų prašanti Šalis.
         15 straipsnis
         Darbo tvarkos taisyklių keitimas
         Šios darbo tvarkos taisyklės gali būti iš dalies keičiamos GN pakomitečio sprendimu pagal Susitarimo 306 straipsnio 3 dalį.


title: 2004/910/EB Tarybos sprendimas 2004 m. balandžio 26 d. dėl Europos bendrijos ir Barbadoso, Belizo, Kongo Respublikos, Fidžio Salų Respublikos, Gajanos Respublikos, Dramblio Kaulo Kranto Respublikos, Jamaikos, Kenijos Respublikos, Madagaskaro Respublikos, Malavio Respublikos, Mauricijaus Respublikos, Surinamo, Sent Kitso ir Nevio Respublikos, Svazilendo Karalystės, Tanzanijos Jungtinės Respublikos, Trinidado ir Tobago Respublikos, Ugandos Respublikos, Zambijos Respublikos bei Zimbabvės Respublikos susitarimo ir Europos bendrijos ir Indijos Respublikos susitarimo pasikeičiant laiškais sudarymo dėl cukranendrių cukraus garantuojamos kainos 2003/2004 ir 2004/2005 pristatymo laikotarpiams

text:
31.12.2004

               LT

               Europos Sąjungos oficialusis leidinys

               L 391/1

         TARYBOS SPRENDIMAS
   2004 m. balandžio 26 d.
   dėl Europos bendrijos ir Barbadoso, Belizo, Kongo Respublikos, Fidžio Salų Respublikos, Gajanos Respublikos, Dramblio Kaulo Kranto Respublikos, Jamaikos, Kenijos Respublikos, Madagaskaro Respublikos, Malavio Respublikos, Mauricijaus Respublikos, Surinamo, Sent Kitso ir Nevio Respublikos, Svazilendo Karalystės, Tanzanijos Jungtinės Respublikos, Trinidado ir Tobago Respublikos, Ugandos Respublikos, Zambijos Respublikos bei Zimbabvės Respublikos susitarimo ir Europos bendrijos ir Indijos Respublikos susitarimo pasikeičiant laiškais sudarymo dėl cukranendrių cukraus garantuojamos kainos 2003/2004 ir 2004/2005 pristatymo laikotarpiams
   (2004/910/EB)
   Šio akto redakcija lietuvių kalba bus paskelbta Europos Sąjungos oficialiojo leidinio specialiajame leidime, į kurį bus įtraukti iki 2004 m. gegužės 1 d. priimti institucijų ir Europos centrinio banko dokumentai. Šio leidimo pirmieji tomai bus išleisti palaipsniui nuo 2004 m. gegužės 1 d. iki 2004 m. pabaigos.


title: 2014/887/ES: 2014 m. gruodžio 4 d. Tarybos sprendimas dėl 2005 m. birželio 30 d. Hagos konvencijos dėl susitarimų dėl teismingumo patvirtinimo Europos Sąjungos vardu

text:
10.12.2014

               LT

               Europos Sąjungos oficialusis leidinys

               L 353/5

         TARYBOS SPRENDIMAS
   2014 m. gruodžio 4 d.
   dėl 2005 m. birželio 30 d. Hagos konvencijos dėl susitarimų dėl teismingumo patvirtinimo Europos Sąjungos vardu

      (2014/887/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnio 2 dalį kartu su 218 straipsnio 6 dalies antros pastraipos a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Europos Sąjunga deda pastangas, kad būtų sukurta bendra teisminė erdvė, grindžiama teismo sprendimų tarpusavio pripažinimo principu;

               (2)

               remiant Hagos tarptautinės privatinės teisės konferencijai 2005 m. birželio 30 d. sudaryta Konvencija dėl susitarimų dėl teismingumo (toliau – Konvencija) veiksmingai padeda skatinti šalių savarankiškumą tarptautiniuose komerciniuose sandoriuose ir didinti teismo sprendimų dėl tokių sandorių nuspėjamumą. Visų pirma Konvencija šalims užtikrinamas būtinas teisinis tikrumas, kad jų susitarimo dėl teismingumo bus laikomasi, o pasirinkto teismo sprendimą bus galima pripažinti ir vykdyti tarptautinių bylų atvejais;

               (3)

               Konvencijos 29 straipsniu regioninėms ekonominės integracijos organizacijoms, pavyzdžiui, Europos Sąjungai, leidžiama pasirašyti, priimti, patvirtinti Konvenciją arba prisijungti prie jos. Sąjunga pasirašė Konvenciją 2009 m. balandžio 1 d. su sąlyga, kad ji bus sudaryta vėliau, remiantis Tarybos sprendimu 2009/397/EB (1);

               (4)

               Konvencija daro poveikį Sąjungos antrinės teisės aktams, susijusiems su jurisdikcija, grindžiama šalių pasirinkimu, ir priimtų teismo sprendimų pripažinimu ir vykdymu, visų pirma Tarybos reglamentui (EB) Nr. 44/2001 (2), kuris nuo 2015 m. sausio 10 d. bus pakeistas Europos Parlamento ir Tarybos reglamentu (ES) Nr. 1215/2012 (3);

               (5)

               priimdama Reglamentą (ES) Nr. 1215/2012, Sąjunga sudarė galimybes patvirtinti Konvenciją Sąjungos vardu užtikrinant teismingumo civilinėse ir komercinėse bylose Sąjungos taisyklių ir Konvencijos taisyklių nuoseklumą;

               (6)

               pasirašydama Konvenciją Sąjunga pagal Konvencijos 30 straipsnį pareiškė, kad jos kompetencija apima visus šios Konvencijos reglamentuojamus klausimus. Todėl, Sąjungai Konvenciją patvirtinus, valstybės narės bus įpareigotos jos laikytis;

               (7)

               Sąjunga, patvirtindama Konvenciją, taip pat turėtų pateikti deklaraciją, kurią leidžiama pateikti pagal 21 straipsnį, kuria į Konvencijos taikymo sritį neįtraukiamos draudimo sutartys bendrąja prasme, nustatant tam tikras aiškiai apibrėžtas išimtis. Deklaracijos tikslas – išsaugoti apsauginės jurisdikcijos taisykles, kuriomis gali naudotis draudėjai, apdraustieji arba naudos gavėjai bylose, susijusiose su draudimu, pagal Reglamentą (EB) Nr. 44/2001. Išimtis neturėtų būti platesnė nei būtina draudimo sutarčių silpnesniųjų šalių interesams apsaugoti. Todėl ji neturėtų būti taikoma nei perdraudimo sutartims, nei su didele rizika susijusioms sutartims. Sąjunga tuo pačiu metu turėtų pateikti vienašalę deklaraciją, kurioje nurodoma, kad vėliau, atsižvelgdama į taikant Konvenciją įgytą patirtį, ji gali iš naujo įvertinti, ar reikia palikti Sąjungos deklaraciją pagal 21 straipsnį;

               (8)

               Jungtinei Karalystei ir Airijai Reglamentas (EB) Nr. 44/2001 yra privalomas ir dėl to jos dalyvauja priimant ir taikant šį sprendimą;

               (9)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   2005 m. birželio 30 d. Hagos konvencija dėl susitarimų dėl teismingumo (toliau – Konvencija) patvirtinama Europos Sąjungos vardu (4).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu deponuoti Konvencijos 27 straipsnio 4 dalyje numatytą patvirtinimo dokumentą.
   Pirmoje pastraipoje nurodytas patvirtinimo dokumentas deponuojamas per vieną mėnesį nuo 2015 m. birželio 5 d. (5)

   3 straipsnis
   1.   Deponuodama Konvencijos 27 straipsnio 4 dalyje numatytą patvirtinimo dokumentą, Sąjunga, vadovaudamasi Konvencijos 21 straipsniu, pateikia deklaraciją dėl draudimo sutarčių.
   Tos deklaracijos tekstas pateikiamas šio sprendimo I priede.
   2.   Deponuodama Konvencijos 27 straipsnio 4 dalyje numatytą patvirtinimo dokumentą, Sąjunga pateikia vienašalę deklaraciją.
   Tos deklaracijos tekstas pateikiamas šio sprendimo II priede.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. gruodžio 4 d.

            Tarybos vardu

            Pirmininkas

         A. ORLANDO

      (1)  2009 m. vasario 26 d. Tarybos sprendimas 2009/397/EB dėl Konvencijos dėl susitarimų dėl teismingumo pasirašymo Europos bendrijos vardu (OL L 133, 2009 5 29, p. 1).

      (2)  2000 m. gruodžio 22 d. Tarybos reglamentas (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, 2001 1 16, p. 1).

      (3)  2012 m. gruodžio 12 d. Europos Parlamento ir Tarybos reglamentas (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 351, 2012 12 20, p. 1).

      (4)  Konvencijos tekstas paskelbtas OL L 133, 2009 5 29, p. 3 kartu su sprendimu dėl pasirašymo.

      (5)  Konvencijos įsigaliojimo Sąjungai datą Europos Sąjungos oficialiajame leidinyje paskelbs Tarybos Generalinis sekretoriatas.

      I PRIEDAS
      Europos Sąjungos deklaracija patvirtinant 2005 m. birželio 30 d. Hagos konvenciją dėl susitarimų dėl teismingumo (toliau – Konvencija), vadovaujantis jos 21 straipsniu
      Šia deklaracija, pagal kurią Konvencija netaikoma tam tikrų tipų draudimo sutartims, siekiama apsaugoti tam tikrus draudėjus, apdraustąsias šalis ir naudos gavėjus, kuriems pagal ES vidaus teisę, taikoma ypatinga apsauga.

                  1.

                  Vadovaudamasi Konvencijos 21 straipsniu, Europos Sąjunga pareiškia, kad ji Konvencijos netaikys draudimo sutartims, išskyrus atvejus, numatytus toliau pateiktoje 2 dalyje.

                  2.

                  Europos Sąjunga Konvenciją draudimo sutartims taikys šiais atvejais:

                              a)

                              jei sutartis yra perdraudimo sutartis;

                              b)

                              jei susitarimas dėl teismingumo sudaromas po to, kai kilo ginčas;

                              c)

                              jei, nedarant poveikio Konvencijos 1 straipsnio 2 daliai, susitarimą dėl teismingumo sudaro draudėjas ir draudikas, kurių abiejų nuolatinė gyvenamoji vieta arba įprastinė gyvenamoji vieta draudimo sutarties sudarymo metu yra toje pačioje Susitariančiojoje valstybėje, ir pagal tą susitarimą tos valstybės teismams suteikiama jurisdikcija, net jei žalą sukėlęs įvykis įvyko užsienyje, su sąlyga, kad toks susitarimas neprieštarauja minėtos valstybės teisei;

                              d)

                              jei susitarimas dėl teismingumo susijęs su draudimo sutartimi, sudaryta dėl vienos ar daugiau toliau nurodytų rizikos rūšių, kurios laikomos didele rizika:

                                          i)

                                          bet koks toliau nurodytų objektų netekimas arba bet kokia žala jiems, kurie atsiranda dėl pavojaus, susijusio su jų naudojimu komerciniams tikslams:

                                                      a)

                                                      jūroje plaukiojančių laivų, pakrančių vandenyse arba atviroje jūroje esančių įrenginių arba upėse, kanaluose ir ežeruose plaukiojančių laivų;

                                                      b)

                                                      orlaivių;

                                                      c)

                                                      geležinkelio transporto priemonių;

                                          ii)

                                          bet koks tranzitu gabenamų prekių arba bagažo, išskyrus keleivių bagažą, netekimas arba bet kokia žala jiems, neatsižvelgiant į gabenimo formą;

                                          iii)

                                          bet kurios rūšies atsakomybė, išskyrus atsakomybę už keleivių kūno sužalojimą arba jų bagažo praradimą ar sugadinimą, kuri atsiranda naudojant arba eksploatuojant:

                                                      a)

                                                      laivus, įrenginius arba upėse, kanaluose ir ežeruose plaukiojančius laivus, kaip nurodyta i punkto a papunktyje;

                                                      b)

                                                      orlaivius, jeigu pagal Susitariančiosios valstybės, kurioje tokie orlaiviai yra registruoti, teisę nedraudžiama sudaryti susitarimų dėl teismingumo tokios rizikos draudimo atvejais;

                                                      c)

                                                      geležinkelio transporto priemones;

                                          iv)

                                          bet kurios rūšies atsakomybė, išskyrus atsakomybę už keleivių kūno sužalojimą arba jų bagažo praradimą ar sugadinimą, už tranzitu gabenamų prekių arba bagažo padarytus nuostolius arba žalą, kaip nurodyta ii punkte;

                                          v)

                                          bet kurios rūšies finansiniai nuostoliai, susiję su i punkte nurodytų laivų, įrenginių, upėse, kanaluose ir ežeruose plaukiojančių laivų, orlaivių arba geležinkelio transporto priemonių naudojimu arba eksploatacija, ypač frachto arba laivo nuomos mokesčio praradimas;

                                          vi)

                                          bet kurios rūšies rizika ar interesai, susiję su i–v punktuose nurodytomis rizikos rūšimis;

                                          vii)

                                          bet kurio pobūdžio kredito rizika arba laidavimo rizika, jeigu draudėjas profesionaliai užsiima gamybine, komercine veikla arba vienos iš laisvųjų profesijų veikla, o rizika yra susijusi su tokia veikla;

                                          viii)

                                          bet kurios kitos rūšies rizika, jei verslu besiverčiančio draudėjo verslo apimtis viršija bent du iš toliau nurodytų kriterijų:

                                                      a)

                                                      bendra balanso suma: 6,2 mln. EUR;

                                                      b)

                                                      grynoji apyvarta: 12,8 mln. EUR;

                                                      c)

                                                      vidutinis darbuotojų skaičius per finansinius metus: 250.

      II PRIEDAS
      Europos Sąjungos vienašalė deklaracija patvirtinant 2005 m. birželio 30 d. Hagos konvenciją dėl susitarimų dėl teismingumo (toliau – Konvencija)
      Europos Sąjunga pateikia šią vienašalę deklaraciją:

         „Europos Sąjunga pareiškia, kad vėliau, atsižvelgdama į taikant Konvenciją įgytą patirtį, ji gali iš naujo įvertinti, ar reikia palikti Sąjungos deklaraciją pagal Konvencijos 21 straipsnį.“


title: 1975 m. kovo 3 d. Tarybos Sprendimas dėl Bendrijos dalyvavimo Laikinojoje komisijoje, sudarytoje remiantis Konvencijos dėl jūrų taršos iš sausumos šaltinių prevencijos rezoliucija Nr. III

text:
Svarbus teisinis pranešimas

|

31975D0438

Oficialusis leidinys L 194 , 25/07/1975 p. 0022 - 0022 specialusis leidimas suomių kalba: skyrius 15 tomas 1 p. 0228  specialusis leidimas ispanų kalba: skyrius 15 tomas 1 p. 0122  specialusis leidimas švedų kalba: skyrius 15 tomas 1 p. 0228  specialusis leidimas portugalų kalba skyrius 15 tomas 1 p. 0122

		Tarybos Sprendimas1975 m. kovo 3 d.dėl Bendrijos dalyvavimo Laikinojoje komisijoje, sudarytoje remiantis Konvencijos dėl jūrų taršos iš sausumos šaltinių prevencijos rezoliucija Nr. III(75/438/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi rezoliucijoje Nr. III, kuri pridedama prie 1974 m. vasario 21 d. Konvencijos dėl jūrų taršos iš sausumos šaltinių prevencijos Baigiamojo akto, rekomenduojama sudaryti Laikinąją komisiją, kurią sudarytų konvenciją pasirašiusių šalių atstovai,kadangi Sprendimu Nr. 75/437/EEB [2] ši konvencija buvo sudaryta Bendrijos vardu;kadangi todėl reikėtų į Laikinąją komisiją paskirti Bendrijos atstovą,NUSPRENDĖ:Vienintelis straipsnisKol įsigalios Konvencija dėl jūrų taršos iš sausumos šaltinių prevencijos, Komisija įgaliojama atstovauti Bendrijai darbo grupėje, pavadintoje "Laikinoji komisija", sudarytoje remiantis rezoliucija Nr. III, kuri pridedama prie konvencijos Baigiamojo akto.Priimta Briuselyje, 1975 m. kovo 3 d.Tarybos varduPirmininkasJ. Keating[1] OL C 127, 1974 10 18, p. 32.[2] Žr. šio Oficialiojo leidinio p. 5.--------------------------------------------------